
ReconstrucțiaMormântului princiar getic al Frățieide 
la Peretu (jud.Teleorman) – un demers necesar   
 
deConf. univ. dr. George V Grigore            
             
În anul 1970 avea să fie descoperit în localitatea Peretu din județul 
Teleorman(Muntenia, România)un mormânttumular aparținând unui 
principe-rege get,cu un bogat tezaur arheologic, format din peste 50 
piese, din care mare parte erau confecționate din argint. Valorosul tezaur 
esteîn prezent expus la Muzeul Național de Istorie a României din 
București. Comuna Peretu este așezată în nordul Câmpiei Teleorman, 
chiar pe drumul european E 70(București - Craiova - Timișoara), care 
trece prin două importante orașe teleormănene, Alexandria (reședința 
actuală a județului) și Roșiorii de Vede (important nod de cale ferată, pe 
terasa de pe partea dreaptă a râului Vedea). Suprafața comunei, atât vatra 
satului cât și moșia, măsoară 7700 hectare (77 km²). Moșia comunei 
Peretu face parte din Câmpia Boianului, numită și Câmpia Călmățuiului. 
Împreună cu câmpia Găvanu-Burdea, aflată pe malul stâng al râului 
Vedea, Câmpia Călmățuiului face parte din marea Câmpie 
Română.Resursele de apa de pe teritoriul județului Teleorman sunt 
modeste sub raport cantitativ și se găsesc sub forma apelor subterane ce 
se găsesc la 2,5–3 metri sub pământ și mai la adâncime de atât. Sunt și 
râuri de suprafață, precum râul Vedea și (pârâul) râul Bărâcea, care 
străbat teritoriul localității Peretu.Unificarea triburilor geto-dace sub 
sceptrul conducător al marelui rege Burebista (30-44 i.e.n.) a făcut ca și 
aceste meleaguri să facă parte din statul său chiar de la început. Aceasta, 
mai ales, dacă suntem de acord cu faptul că centrul politic inițial al 

acestuia a fost la cetatea Popești (din comuna Mihăilești, jud. Ilfov) de 
pe Argeș. Pe baza descoperirilor arheologice, dar și a unor informații 
scrise (Ptolemeu) se poate emite ipoteza ca localitatea geto-dacă ce a 
existat aici se numea Pirum, care este probabil forma prescurtată a 
numelui (Statio) Ad Pirum. Pe timpul Daciei romane se găsea așezarea 
Pinum, pe malul râului Vedea exact unde se afla astăzi localitatea 
Peretu. În sec. XVI așezarea se numea Depusa, și datorită numelui său 
de origini latine se deduce că exista de mai multe secole cu această 
denumire. Satul Depusa format la început din oameni liberi a ajuns la 
sfârșitul secolului XVI-lea, prin cumpărare, în posesia lui Mihai 
Viteazul, devenind sat domnesc, iar locuitorii săi au fost transformați în 
țărani șerbi (rumâni). După moartea acestuia, pe timpul lui Radu 
Mihnea, locuitorii satului Depusa (azi Peretu), se răscumpără de rumânie 
și devin iarăși megieși.Între anii 1816 - 1864 se face strămutarea satului 
din deal în vale de către stăpânul moșiei Costache Belu, pe baza 
Regulamentului Organic din 1831.Conform recensământului efectuat în 
2011, populația comunei Peretu se ridică la 6.329 de locuitori.  
Dar cum a avut loc descoperirea? În anul 1971Alexandru Trână din 
satul Peretu, descoperă cu prilejul lucrărilor agricoleîn zona numită de 
săteni „La Izvoare” un mormânt traco-getic, vechi de aproximativ 2500 
de ani, catalogat ca aparținând unei civilizații precreștine. În mormânt se 
afla un reprezentant al aristocrației locale. Mormântul avea două camere 
funerare: în prima se afla un schelet înconjurat de diverse obiecte din 
ceramică, cuțite din fier, vârfuri de săgeți, obiecte de argint aurit, vase de 
bronz. În cea de a doua cameră s-au descoperit scheletele a doi cai, o 
vacă și doi câini de vânătoare, iar pe lângă acestea se găsea și un car cu 
patru roți de fier. Per ansamblu mai mult de 50 de obiecte de argint 
placate cu aur, printre care și un coif de argint aurit de cca. 750 de 
grame. Coiful este unul dintre cele cinci coifuri ale Frăției Getice 
descoperite până acum pe teritoriul țării noastre, având afrontați doi ochi 

mari. Pe el se află simbolul Mama Gaya Vultureanca sau Pasărea cu 
Corn, cea care ține peștele în cioc și mistrețul în ghiare, semn al stemei 
Basarabe de mai târziu.Se pot vedea de asemenea șirurilede pene de 
vultur, confundate până acum cu elemente vegetale de décor. Geții se 
declarau puii Gayei (Gaeții), apăruți după hierogamia dintre Gaya și Pan 
(sau Sarabha, cerbul cu 8 picioare – cel care are acces la două lumi, două 
tărâmuri), pe un vârf de munte (Pangayon; pe continentul Pangeea sau 
Pangaya), atunci când s-au unit Cerul și cu Pământul. Datate în secolele 
IV-V î. Hr. coifurile princiare „cu ochi”geto-dace descoperite pe 
teritoriul țării noastre sunt semn clar de regalitate sub arcul carpatic (7). 
Cinci coifuri de aur și argint stau mărturie unei frății sau unei dinastii 
regale neștiute până acum și conţin, absolut straniu, aceleaşi motive şi au 
aproape aceleaşi însemne încrustate pe ele. Coifurile din aurși argint au 
fost găsite la sute de kilometri distanţă unul de altul, în locuri diferite, 
dar toate datează din aceeaşi epocă şi au asemănări uluitoare. Luate în 
ordine alfabetică, avem Coiful de la Agighiol (Tulcea), Coiful de la 
Coțofenești (Prahova) (8), Coiful de la Cucuteni-Băiceni (Iași), Coiful 
de la Peretu (Teleorman) și Coiful de la Porțile de Fier (Mehedinți) 
(9;10;11).Dacă privim o hartă, locurile în care au fost descoperite 
coifurile din aur formează exact un arc de cerc între Munții Carpaţi şi 
fluviul Dunărea, începând din capătul nord-estic, de la Iaşi, apoi trece 
prin Tulcea, prin Prahova, urmat de Mehedinţi şi se închide în colţul 
sud-vestic al ţării, lângă punctul de intrare a fluviului Dunărea în țara 
noastră, la Cazane.„Existenţa unei legături strânse între conducătorii 
triburilor tracice aflate la nord de Dunăre sau chiar şi cu cei de pe 
malul sudic, din Bulgaria de azi, ar putea părea, la prima vedere, 
speculativă”, explică marele arheolog român, profesorul Vasile 
Boroneanţ. În comparaţie cu alte descoperiri arheologice de acest gen, în 
care fie că descoperitorii au încercat să valorifice pe cont propriu piesele 
găsite, fie că cercetarea competentă la faţa locului a întârziat sau pur şi 

simplu nu s-a făcut, tezaurul princiar de la Peretu reprezintă un caz 
fericit. Obiectele găsite în toamna anului 1970, cu prilejul lucrărilor 
agricole, au putut fi recuperate în întregime şi, ceea ce e la fel de 
important, foarte puţin deteriorate.  Apoi, pentru că săpăturile ştiinţifice 
efectuate de către arheologul Emil Moscalu, de la Muzeul de Istorie al 
R.S. România, au îngăduit cercetarea amănunţită a tumulului princiar, 
ceea ce a adus precizări importante cu privire la ritualul funerar al 
strămoşilor noştri. Este un mormânt de înhumaţie - unul din destul de 
rarele locaşuri de acest fel; din reconstituirea lui, pe care o putem 
revedea la Muzeul de Istorie al României, ne dăm seama cum arătau 
asemenea construcţii, precum şi ofrandele care-l însoţeau pe cel decedat: 
un car cu patru roţi şi obişnuitele victime rituale - un cal, un bovideu, 
câţiva câini: deci, carul de transport sau luptă şi animalele specifice unei 
gospodări. De o importanţă excepţională sunt piesele de armură, vasele 
şi podoabele vestimentare sau de harnaşament - făurite din argint parţial 
aurit, cu deosebită migală şi cu desăvârşită măiestrie artistică: în primul 
rând un coif getic, un vas-ryton în formă de cap feminin (asemănător cu 
acel cap feminin aflat în partea superioară a uneia dintre cnemidele din 
tezaurul getic princiar de la Agighiol, dar și pe cnemida getică 
descoperită la Golyamata Movila – Bulgaria) purtând la gât un colier de 
perle, sugerând amfore (toate aceste chipuri menționate au la gât același 
gen de colier cu amfore (simbilizând timpul?)); un alt ryton asemănător 
unei căni înalte cu gât îngust şi gura lărgită; mai multe fiale (cupe) de tip 
greco-persan, una din ele cu o decoraţie radială în „limbi de pisică”, sita 
unei strecurători de argint, diferite aplice de harnaşament etc. Nu vom 
insista asupra coifului, asemănător în mare măsură celor de la Băiceni şi 
Agighiol, şi reflectând deci unitatea de cultură materială şi spirituală a 
geto-dacilor.Cele mai importante piese, sub raportul semnificaţiei lor 
artistice, sunt cele două rytonuri.Amândouă vasele tip rhyton prezintă o 
particularitate specifică: umplute, ele nu pot fi aşezate în nici o poziţie, 

pentru că nu au o suprafaţă de sprijin! Îndeosebi rytonul în formă de 
cană, o cană curioasă cu fundul bombat, este imposibil de aşezat în 
poziţie verticală, fiind un exemplar singular în arta antichităţii. Uşoare 
similitudini pot fi constatate doar cu un ryton în formă de con de pin, 
identificat în tezaurul de la Vraţa, din Bulgaria. Dar dincolo de 
remarcabila sa valoare artistică, tezaurul descoperit la Peretu aduce 
informaţii importante despre societatea geto-dacă din Câmpia Dunării în 
sec. IV î.e.n. Căci, aşa cum o arată unele aplice de argint şi mai ales 
rytonul în formă de cap feminin, el datează din prima jumătate a sec. IV 
î.e.n., ceva mai târziu decât cel de la Agighiol (care era din primul sfert 
al aceluiaşi secol), dar anterior tezaurului de la Vraţa, de asemenea de 
factură getică, deoarece geţii - cum se ştie - se întindeau pe ambele 
maluri ale fluviului Dunărea. Pentru această datare pledează existenţa, în 
complexul funerar de la Vraţa, a unui vas-ryton de lut, în formă de cap 
feminin, foarte asemănător cu piesa de la Peretu. Aşadar, tezaurul de la 
Peretu a aparţinut unui principe care a trăit până către anul 350 î.e.n. 
Nu-i ştim, din păcate, nici numele, nici faptele. Totuşi despre existenţa 
ulterioară a poporului peste care stăpânea ne-au parvenit unele ştiri, prin 
intermediul unui istoric al antichităţii, Flavius Arrian(sec. II 
e.n.)(Magazin istoric, nr. 5/1980). Povestind viaţa lui Alexandru cel 
Mare, Arrian arată că în anul 335 î.e.n. - deci la două-trei decenii de la 
moartea principelui îngropat la Peretu - înainte de a porni în marea sa 
expediţie asiatică, Alexandru a iniţiat o campanie împotriva tribalilor 
(trib traco-ilir de lângă Dunăre) şi a aliaţilor acestora, geţii din Câmpia 
Dunării. Ajuns la Dunăre, în urmărirea regelui tribalilor Syrmos, care se 
retrăsese pe o insulă a fluviului, „Alexandru - scrie Arrian - hotărâsă 
treacă Istrul împotriva geţilor, care locuiau dincolo de Istru, deoarece îi 
vedea că sunt adunaţi acolo în număr mare... (Erau acolo vreo patru mii 
de călăreţi, iar pedestraşi peste zece mii)”. În cursul nopţii, armata lui 
Alexandru cel Mare a trecut fluviul, iar în zori ostaşii săi au pornit prin 

lanuri înalte de grâu, pe care, pentru a putea înainta, trebuiau să le culce 
la pământ cu suliţele, îndreptându-se spre un oraş (identificat de 
arheologi cu Zimnicea) ce se afla la o distanţă de o „parasangă" 
(aproximativ 5 km) de fluviu. Văzându-i, locuitorii au părăsit în grabă 
oraşul.De fapt, cum se deduce tot din relatarea lui Arrian, lucrurile nu 
s-au petrecut chiar în felul acesta. Geţii au vrut întâi să opună rezistenţă 
armată. Dar după ce au văzut că „lăsând în frunte pe călăreţi, Alexandru 
duce în grabă falanga de-a lungul fluviului,pentru ca nu cumva 
pedestraşii(macedonenilor)să fie încercuiţi de geţii care stăteau la 
pândă, geţii părăsiră şi oraşul”.Două informaţii ne reţin îndeosebi 
atenţia. Mai întâi că geţii erau în număr mare: 14.000 luptători, apoi că 
dovedeau o bună cunoaştere a tacticii militare, încercând să încercuiască 
şi să surprindă pe inamic.Fără îndoială că adunarea la un loc a unui 
număr de 14 000 luptători nu era la îndemâna unei singure aşezări sau 
chiar a unui trib. Potrivit unui calcul făcut de Alexandru Vulpe, o 
comunitate tribală din acel timp putea furniza aproximativ 200 luptători. 
Pentru a se aduna laolaltă 14.000, trebuia ca şaptezeci asemenea 
comunităţi să-şi unească forţele! Peretu se află în câmpia teleormăneană, 
nu departe de Zimnicea - aşezarea în care cercetătorii de azi presupun că 
a avut loc înfruntarea dintre geţi şi Alexandru cel Mare. Situate în 
acelaşi cadru geografic, cele două aşezări făceau parte aşadar din aceeaşi 
mare comunitate tribală, capabilă, cum am văzut, să adune împreună mai 
multe mii de luptători.Corelate, cele două categorii de informaţii - 
tezaurul de la Peretu şi relatarea lui Arrian - se dovedesc 
complementare. Numai un principe sau basileu bogat şi puternic (aşa 
cum ni-l arată fastuosul tumul funerar de la Peretu) putea aduna sub 
comanda sa atâţia luptători, iar pe de altă parte doar o uniune tribală de 
agricultori (cu bogate holde de grâu), de pescari şi negustori (cum ni-i 
arată alte informaţii ale lui Arrian) ar fi fost capabilă să-şi cinstească 
comandanţii potrivit rangului lor. 

Tezaurul de la Peretu ne dezvăluie deci existenţa în sec. IV î.e.n. a 
unei puternice formaţiuni sociale geto-dacice în câmpia teleormăneană. 
În a doua jumătate a veacului, această formaţiune - poate o uniune 
tribală, poate un regat de tipul celui condus de Dromihete - a continuat 
să se dezvolte, ajungând să se înfrunte, în timpul unui urmaş al celui 
înmormântat la Peretu, cu puternicul rege Alexandru al Macedoniei, cel 
care, doar peste câţiva ani, va încerca temerara acţiune de cucerire a 
lumii cunoscute atunci. 
O acțiune actuală de reconstituire a Mormântului Frăției Geticede 
la Peretu (Teleorman) pe locația inițială sau în apropierea sa, ce poate 
deveni muzeu, asemănător modelelor mormintelor tumulare din 
Bulgaria, va crește interesul turistic în zonă și va contribui la 
mediatizarea adevăratei istorii a strămoșilor noștrii geto-daci. Pentru 
realizarea sa identică poate fi folosită reconstituirea acestuia aflată la 
Muzeul de Istorie a României, dar și studiile apărute în urma săpăturilor 
științifice de cercetare efectuate în anul descoperirii. Interesantă ar fi și 
reconstituirea Mormântului Frăției Getice de la Agighiol, după 
descrierile care s-au păstrat. Prin aceste noi locații turistice se va atrage 
un  număr mai mare de vizitatori, dornici de a cunoaște istoria noastră 
antică, istorie valoroasă și încă ne pusă în valoare. 

Elemente componente ale Tezauruluide la Peretu - Pirum (Teleorman). Coiful Frăției 
Getice, cu Stema Basarabă a Mamei Gaya Vultureanca și cele două fiale – vase de argint.  
 
 
 
 
 
Vasul – rhyton con de pin din alabastru, parte a Tezaurului getic de la Vrața (Bulgaria).  

Vasul tip rhyton (sau Cap de sceptru ?) din Tezaurul de la Peretu - Pirum (Teleorman).Se 
poate observa colierul format din amfore și părul ondulat-buclat. 
12 
 
 
Cnemidă getică princiară de ritual din argint de la Agighiol.Se poate observa colierul 
format din amfore și părul ondulat-buclat. 
 
Cnemida getică princiară de la Golyamata Movila (Bulgaria).Se poate observa colierul 
format din amfore și părul ondulat-buclat. 

Coiful Frăției Getice de la Peretu- Pirum (Teleorman). Se pot vedea penele de vultur 
așezate circular în jurul capului, dar și cerbul cu un singur corn (pană, fulg), ce are pe corp 
pene, aripi sau „bărbi” (după hierogamia cu Mama Gaya Vultureanca) 

Coiful Frăției Getice de la Peretu- Pirum (Teleorman). Se pot vedea penele de vultur 
așezate circular în jurul capului, pe două rânduri, dar și cei doi ochii afrontați. 

Coiful princiar getic al Frăției din argint aurit descoperit la Peretu - Pirum 
(Teleorman).Se poate observa în partea superioară banda – friză a penelor de vultur 
(Omul – Pasăre). Gaya Vultureanca apare pe obrăzar, având un pește în cioc și un pui 
de mistreț în ghiare. Ea este  Pasărea – Unicorn, semn primit în urma hierogamiei cu 
Pan (Sarabha) 

Piesele întregului Tezaur princiar getic al Frăției de la Peretu- Pirum (Teleorman) 

